फर्रुखाबाद में दैनिक जागरण के कार्यालय में चोरी हो गई. पुलिस चोरों का पता नहीं लगा पाई पर अपने तीसरे नेत्र से उसको पता चल गया है कि जागरण कार्यालय में हुई इस चोरी में एक पत्रकार का भी हाथ है. उक्‍त पत्रकार एक न्‍यूज वेबसाइट का संचालन करता रहा है. दैनिक जागरण अखबार में प्रकाशित खबर के अनुसार पुलिस को ज्ञान हुआ है कि जागरण कार्यालय में हुई चोरी के पीछे वेबसाइट संचालक पुष्‍पेद्र राजपूत का दिमाग काम कर रहा था.